“Isin karo sapa? Kowe yen terus-terusan ndhewe ngono kuwi, sajeke bakal dadi bocah sing mindheran lan isinan. Luwih-luwih kowe kurang obah, ndadekake awakmu dadi klelur kaya cacing ora duwe daya. Ora lincah lan trengginas. Mula ayo melu dolanan karo aku, ben awakmu sehat! Kalah ora apa-apa, sing penting ngobahke awak, entuk kringet. Aja wedi disengeni kancamu merga dianggep marahi kalah! Ayo, gelem apa ora? Iki lho sing main kurang siji. Yen gelem ayo melu aku, mumpung wektu ngaso isih sauntara!” pandhesege Dani.